རྒྱུས་ལོན་བྱུང་བ་ལྟར་ན།གུང་ཧོ་རྫོང་གིས་རིགས་སོ་སོའི་བསམ་པའི་དཔལ་ཡོན་གསར་འཛུགས་བྱ་འགུལ་ཏན་ཏིག་གིས་སྤེལ་བ་དང་།སྔ་རྗེས་སུ་གུང་ཧོའི་མི་བཟང་དང་སྐབས་གཉིས་པ་དང་སྐབས་གསུམ་པའི་ཆེས་མཛེས་པའི་གུང་ཧོ་བ།སྐར་ལྔ་རིམ་པའི་དཔལ་ཡོན་དཔེ་སྟོན་ཁྱིམ་ཚང་།ཆེས་མཛེས་པའི་ཁྱིམ་ཚང་སོགས་ཀྱི་དཔྱད་འདེམས་བྱ་འགུལ་སྤེལ་ཏེ་རྫོང་ཡོངས་ཀྱི་ཁྱབ་ཁོངས་སུ་དཔེ་ལེགས་ཅན་གྱི་མི་བརྒྱ་དང་བཅོ་ལྔར་གཟེངས་བསྟོད་བྱས།ཉིས་སྟོང་བཅུ་བདུན་ལོར།རྒྱལ་ཁབ་དཔལ་ཡོན་ཨུ་ཡོན་ལྷན་ཁང་གིས་བསྐྱར་ཞིབ་བྱས་ཏེ་གུང་ཧོ་རྫོང་ལ་རྒྱལ་ཡོངས་དཔལ་ཡོན་རྫོང་མཁར་གྱི་མིང་བཏགས་པ་དང་རྒྱལ་ཡོངས་ཀྱི་ནར་མ་སོན་པའི་མིའི་བསམ་བློ་ཀུན་སྤྱོད་འཛུགས་སྐྲུན་གྱི་སྔོན་ཐོན་རྫོང་དུ་བདམས།གུང་ཧོ་རྫོང་གིས་རྒྱུན་ཆད་མེད་པར་ནར་མ་སོན་པའི་མིའི་བསམ་བློ་ཀུན་སྤྱོད་འཛུགས་སྐྲུན་ཇེ་དྲག་དང་ལེགས་བཅོས་བྱས་པ་དང་།ཁྱིམ་ཚང་དང་སློབ་གྲྭ།སྤྱི་ཚོགས་བཅས་ཕྱོགས་གསུམ་གཞི་གཅིག་གི་ནར་མ་སོན་པའི་མིའི་བསམ་བློ་ཀུན་སྤྱོད་འཛུགས་སྐྲུན་མ་ལག་ཧུར་ཐག་གིས་བསྐྲུན་ཏེ་རྒྱལ་གཅེས་རིང་ལུགས་ཀྱི་སློབ་གསོ་དང་བསམ་བློ་ཀུན་སྤྱོད་སློབ་གསོ།ཚན་རིག་ཁྱབ་གདལ་དང་དྲིལ་སྒྲོག་སློབ་གསོ་སོགས་གཏིང་ཟབ་ཏུ་སྤེལ་ནས་ནར་མ་སོན་པའི་མིའི་བསམ་བློ་ཀུན་སྤྱོད་འཛུགས་སྐྲུན་གྱི་རྣམ་པ་གསར་པ་གསར་སྐྲུན་བྱས།